Í fordyri öræfanna norðan Vatnajökuls er Grímstunga , þar sem kyrrð og víðátta hálendisins eru innan seilingar , en ekki er langt að aka á fjölsóttar ferðamannaslóðir við Mývatn og í Öxarfirði . Boðið er upp í gistingu í íbúðarhúsum á Grímstungu I auk gistingar í Hólseli yfir hásumarið , sem er í 20 km fjarlægð frá Dettifossi , aflmesta fossi Íslands . Opið 15.05 - 01.10 . Grímstunga I : Gisting í gömlum íbúðarhúsum á Grímstungu I. Herbergin eru með sameiginlegu baði og ýmist með og án handlaugar ; tveggja og þriggja manna herbergi . Eldunaraðstaða í boði . Aðgangur að þvottavél . Setustofur með sjónvarpi . Ókeypis þráðlaust netsamband . Hólsel 6 km frá Grímstungu við Dettifossveg ( 864 ) : Gisting í herbergjum með sérbaði í steinsteyptu húsi , sérbyggingu og í smáhýsum . Eins , tveggja , þriggja og fjögurra manna herbergi . Næsta matvöruverslun og veitingastaðir í Reykjahlíð við Mývatn ( 41 km ) . Þjónusta / afþreying Gönguleiðir . Í þorpinu Reykjahlíð við Mývatn og þar í grennd ( 41 km ) : Upplýsingamiðstöð og bókunarþjónusta fyrir ferðamenn í Mývatnsstofu . Sundlaug . 10 km vestan við ána er liggur vegur niður með fljótinu og Jökulsárgljúfrum um nyrsta hluta Vatnajökulsþjóðgarðs . Þar bíða okkar náttúruperlur eins og Dimmuborgir , Hverfjall , Skútustaðagígar og Hverarönd við Námaskarð . Frá vegi 1 vestan Jökulsár , 8 km frá Grímstungu , liggur hálendisvegurinn F88 fram á öræfin , í Herðubreiðarlindir ( 60 km ) , Öskju ( 100 ) og Kverkfjöll í norðanverðum Vatnajökli ( 130 km ) . Göngumenn , sem vilja njóta kyrrðar og hinna einstöku töfra öræfanna , þurfa ekki langt að fara frá bænum til að finna það sem þeir leita að .